— За прыкладамі далёка хадзіць не трэба: гэта і ўшанаванне лепшых, і канцэрты ды “капуснікі”, конкурсы і спартыўныя спаборніцтвы, творчыя выставы… Вось далёка не ўвесь пералік мерапрыемстваў і акцый, якія арганізуюцца саматужна нашымі супрацоўнікамі, але, як я лічу, на вельмі высокім узроўні. Зазначу, што сёння некаторыя культурныя імпрэзы выйшлі далёка за межы нашага прадпрыемства. Так, мы ладзім дабрачынныя святы, прысвечаныя Міжнароднаму дню абароны дзяцей. У “Каробчыцы” прыязджаюць тысячы дзетак з дзіцячых дамоў, інтэрнатаў, шматдзетных сем’яў Гродзенскай вобласці. Прычым ладзім мы іх на рэгулярнай аснове. Прайшла такая акцыя і сёлета.